**Харолд 211123**

**Балаларыңызды шыншылдыққа үйретуге арналған 4 нұсқаулық**

***«Есіңде болсын, соңғы дәуірде қиын-қыстау күндер туады. 2Адамдар өзімшіл, ақшақұмар, мақтаншақ, тәкаппар, өсекшіл болып, ата-аналарына бағынбайды. Олар алғысты білмей, қасиеттіні танымай, ешкімді сүймей, 3ымыраға келмейді. Адамдар, сондай-ақ, жалақор, ұстамсыз, қатыгез болып, жақсылықты жек көреді. 4Опасыз сатқын, ақылсыз қызба, кеуде көтерген олар Құдайдан гөрі ләззат-ермекті артық көреді. 5Олар сырт көзге Құдайға ұнайтындай болып көрінгенмен, Оның күшінен бас тартады. Мұндай адамдардан аулақ жүр!»***

***(Тімотеге 2-хат 3:1-5)***

Ересектер неліктен өтірік айтады? Дәл сондай себептермен балаларымыз да өтірік айтады: кез келген жазадан құтылу, құрметке ие болу немесе жақсырақ болып көріну үшін, біреуге толықтай сенім артпағандықтан немесе қандай да бір билік күшінен қауіп төніп тұрған кезде. Көптеген ата-аналар өздері түсінбей, балаларын өтірік айтуға үйретеді және балаларының істегені ұнамаған кезде, балаларын тіпті өтірік айту практикасына шақырады және сол үшін балаларын жазалайды.

Балаңызға шыншылдықтың маңыздылығын үйреткіңіз келе ме?

№1 НҰСҚАУ: Өзіңіз шыншылдықты үлгі етіңіз. Өтірік айтатын балалардың әдетте өтірік айтатын ата-аналары болады, ал балалар олардың үлгісінен тез үйренеді. Әкесінің қоңырауды алғысы келмеген кезде, өзі үйде, теледидар алдында бола тұрса да, олар анасының: «Жоқ, Джон үйде жоқ» дегенін естиді. Сіз жасаған өтірік сылтауларды олар тез қағып алады, немесе сізді тоқтатқан жол полициясының қызметкеріне өтірік айтқаныңызды естіп, кейін дәл солай өтірік айтатын болады.

№2 НҰСҚАУ: Балаңызды шындыққа үйрету үшін, өзіңіз де шыншыл болыңыз. Әйтпесе, балаларыңыз проблемаға тап болады. Егер сіз оларға шындықты айтпасаңыз, олардың шыншылдықпен жауап беруін де күтпеңіз. Мысалы: Сіз жұмысыңызды жоғалтып алдыңыз, демек бұл отбасыңызды демалысқа апара алмайтыныңызды білдіреді, бірақ балаңызды сіз жұмыссыз екеніңізді білудің азабынан құтқарасыз деп ойлап, барлық жағдайды одан жасырасыз. Бала сіздің жаман көңіл күйіңізді, сенімсіздігіңізді сезіп қояды. Ал ненің дұрыс емес екенін білмеу сенімсіздігі, ащы шындықты білуден гөрі әлдеқайда көбірек зиян келтіреді. Мысалы: Сіздің балаңыздың әжесі қатты ауырып, ауруханаға түседі. Сол кезде оған «балам, бәрі жақсы» деп өтірік айту – балаңыздың бойында үрей тудырады, өтйкені балаңыз сіздің жаман көңіл күйіңізді, ауырсынғаңыңызды сезіп, көрді ғой. Ол жаман бір нәрсе болғанын бірден түсінеді. Одан да, қиындықты балаңызбен ашық қарым-қатынас орнатып, және қиын жағдайларда Құдайға сенім артуға болатынын және оны рухани сабаққа айналдыру мүмкіндігі ретінде қабылдаған дұрыс.